Joniškio rajono savivaldybės užimtumo didinimo
programos įgyvendinimo tvarkos aprašo
9 priedas


KVIETIMAS TEIKTI PARAIŠKAS 
PAGAL JONIŠKIO RAJONO SAVIVALDYBĖS 2026 METŲ UŽIMTUMO DIDINIMO PROGRAMĄ

	Eil. Nr.
	Finansavimo sąlygos
	Aprašymas

	1.
	Priemonė ir darbų pobūdis
	Priemonė – asmens įdarbinimas. Darbų pobūdis:
1. Organizuoti nenuolatinio pobūdžio teritorijų, aplinkos tvarkymo, viešojo naudojimo teritorijų tvarkymo ir priežiūros, apželdinimo ir želdinių priežiūros darbus Joniškio rajone;
2. Organizuoti kitus darbus, įtraukiant veiklas ir kvalifikuotiems darbuotojams, siekiant tvaraus asmenų įdarbinimo.

	2.
	Tinkamos veiklos ir jų trukmė
	Lietuvos Respublikos užimtumo įstatymo (toliau – Užimtumo įstatymas) 48 straipsnio 2 dalies 1–10 ir 12 punktuose nurodytų asmenų įdarbinimas atlikti teritorijų, aplinkos tvarkymo, viešojo naudojimo teritorijų tvarkymo ir priežiūros, apželdinimo ir želdinių priežiūros darbus Joniškio rajone ir (arba) atlikti kitus darbus, įtraukiant veiklas ir kvalifikuotiems darbuotojams, siekiant tvaraus asmenų įdarbinimo.
Paraiškose nurodytos veiklos turi būti įgyvendintos iki 2026 m. gruodžio 15 d. 
Programos vidutinė trukmė 1 asmeniui – 1 mėnuo. Vieno asmens su negalia vidutinė laikinųjų darbų trukmė – 6 mėnesiai.

	3.
	Tikslinė grupė
	Asmenys, užsiregistravę Užimtumo tarnybos prie Lietuvos Respublikos socialinės apsaugos ir darbo ministerijos Joniškio skyriuje (toliau – Užimtumo tarnybos Joniškio skyrius) ir atitinkantys bent vieną Užimtumo įstatymo 48 straipsnio 2 dalies 1–10 ir 12 punktuose nurodytą tikslinę grupę. 

	4.
	Skiriamas finansavimas už patirtas išlaidas
	Joniškio rajono savivaldybės administracija darbdaviui, įdarbinusiam asmenį pagal darbo sutartį, už kiekvieną įdarbintą asmenį moka kompensacijas:
1. Darbo užmokesčio kompensaciją už įdarbinto asmens faktiškai dirbtą laiką pagal tą mėnesį galiojantį Lietuvos Respublikos Vyriausybės patvirtintą minimaliąją mėnesinę algą;
2. Draudėjo privalomojo valstybinio socialinio draudimo įmokų kompensaciją, apskaičiuotą nuo apskaičiuotos darbo užmokesčio kompensacijos;
3. Piniginę kompensaciją už nepanaudotas atostogas (įskaitant draudėjo privalomojo valstybinio socialinio draudimo įmokų sumą).

	5.
	Galimi pareiškėjai 
	Pareiškėjais gali būti Joniškio rajono savivaldybės teritorijoje veikiančios įmonės, įstaigos, nevyriausybinės organizacijos, Joniškio rajono savivaldybės administracijos struktūriniai padaliniai, kurie atsakingi už nurodytų darbų organizavimą.

	6.
	Finansavimas
	Priemonės biudžetas – 45,35 tūkst. Eur.
Priemonei įgyvendinti gali būti skiriama iki 100 proc. paraiškoje numatomų išlaidų poreikiui padengti. Pareiškėjo asmeninis prisidėjimas suteikia galimybę gauti papildomų vertinimo balų.

	7.
	Paraiškų teikimo tvarka
	Paraiška rengiama pagal užimtumo didinimo programos įgyvendinimo tvarkos aprašo 10 priedą, kuriame nurodyti privalomi pateikti duomenys ir informacija. Paraiška turi būti užpildyta kompiuteriu, lietuvių kalba, pasirašyta juridinio asmens vadovo ar jo įgalioto asmens.
Užpildyta ir pasirašyta nustatytos formos paraiška turi būti pateikiama Joniškio rajono savivaldybės administracijai tiesiogiai (Livonijos g. 4-1, Joniškis, 101 kab.) arba el. paštu laura.mockuniene@joniskis.lt 
Galutinis paraiškų pateikimo terminas – 2026 m. gegužės 22 d. 15.00 val.

	8.
	Pirmumas priemonės įgyvendinimui
	Pirmenybė įgyvendinti užimtumo didinimo programą suteikiama: 
1.	Pareiškėjas įsipareigoja pasibaigus užimtumo didinimo programos darbams asmenį įdarbinti pagal darbo sutartį ne trumpesniam kaip 6 mėnesių laikotarpiui; 
2.  Pareiškėjas numato skirti nuosavų lėšų finansuoti su užimtumo didinimo programos darbų atlikimu susijusias išlaidas.

	9.
	Aktualūs dokumentai
	Joniškio rajono savivaldybės 2026 metų užimtumo didinimo programa, patvirtinta Joniškio rajono savivaldybės tarybos  2026 m. kovo 26 d. sprendimu Nr. T-49 „Dėl Joniškio rajono savivaldybės 2026 metų užimtumo didinimo programos patvirtinimo“.

	10.
	Informacija
	Informacija ir konsultacijos dėl paraiškų turinio (veiklų pobūdžio, veiklų atitikties priemonei ir kt.), pildymo, teikimo, priėmimo teikiamos Joniškio rajono savivaldybės administracijoje arba telefonu darbo dienomis I–IV nuo 8.00 iki 16.45 val., V nuo 8.00 iki 15.30 val. (nuo 12.00 iki 12.45 val. – pietų pertrauka) ir elektroniniu paštu.
Informaciją teikia Joniškio rajono savivaldybės administracijos Finansų skyriaus vyriausioji specialistė Laura Mockūnienė, el. p. laura.mockuniene@joniskis.lt, tel. +370 426 56368

